CELEX: 31992R0597
Language: ro
Date: 1992-03-06
Title: Regulamentul (CEE) nr. 597/92 al Comisiei din 6 martie 1992 privind clasificarea anumitor mărfuri în Nomenclatura Combinată

02/Volumul 05
            
            
               RO
            
            
               Jurnalul Ofícial al Uniunii Europene
            
            
               13
            
         31992R0597
   
               L 064/13
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 597/92 AL COMISIEI
   
   din 6 martie 1992
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 3920/91 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesar să fie adoptate dispoziții privind clasificarea mărfurilor prevăzute de anexa la prezentul regulament;
   întrucât Regulamentul (CEE) nr. 2658/87 stabilește regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care se bazează pe aceasta, chiar parțial sau, eventual, adăugând subdiviziuni la aceasta, și care se stabilește prin reglementări comunitare specifice, în vederea aplicării unor măsuri tarifare sau de altă natură, în cadrul comerțului cu mărfuri;
   întrucât, în temeiul regulilor generale menționate anterior, mărfurile descrise în coloana 1 din tabelul anexat la prezentul regulament trebuie încadrate la codurile NC corespunzătoare, indicate în coloana 2, în conformitate cu explicațiile indicate în coloana 3;
   întrucât Comitetul pentru Nomenclatură nu a emis un aviz în termenul stabilit de președinte,
   ADOPTĂ PREZENTUL REGULAMENT:
   Articolul 1
   Mărfurile descrise în coloana 1 din tabelul anexat trebuie încadrate în Nomenclatura Combinată la codurile NC corespunzătoare, indicate în coloana 2 din tabelul menționat anterior.
   Articolul 2
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 martie 1992.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 372, 31.12.1991, p. 36.
   ANEXĂ
   
               Descrierea mărfurilor
            
            
               Clasificare Cod NC
            
            
               Explicație
            
         
               (1)
            
            
               (2)
            
            
               (3)
            
         
               
                           1.
                        
                        
                           Preparat compus din amidon de grâu la care s-a adăugat o cantitate mică de α-amilază (0,5 %). Conținutul de amidon depășește 83 %. Produsul se utilizează în industria hârtiei ca agent de apretare.
                        
                     
            
               3809 10 90
            
            
               Clasificarea se stabilește în conformitate cu regulile generale 1 și 6 de interpretare a Nomenclaturii Combinate, precum și cu textele codurilor NC 3809, 3809 10 și 3809 10 90.
            
         
               
                           2.
                        
                        
                           Complex de fier(III)-dextran cu un conținut de fier cuprins între 5 și 20 % în greutate, prezentat sub formă de praf, în saci de 50 kg. Produsul se prezintă și sub formă de soluție apoasă conținând 0,5 % fenol drept conservant, în containere de 10 la 200 de litri.
                        
                     
            
               3913 90 80
            
            
               Clasificarea se stabilește în conformitate cu regulile generale 1 și 6 de interpretare a Nomenclaturii Combinate, cu nota 5 de la capitolul 39, precum și cu textele codurilor NC 3913, 3913 90 și 3913 90 80 (a se vedea și notele explicative ale Sistemului Armonizat, poziția 39.13, partea 4).